REGOLAMENT TAL-KUMMISSJONI (KE) Nru 1123/2008
tat-12 ta’ Novembru 2008
li jiffissa persentaġġ uniku għall-aċċettazzjoni tal-ammonti li l-Istati Membri jgħarrfu lill-Kummissjoni dwar l-applikazzjonijiet għal primjum għall-qlugħ tad-dwieli
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 479/2008 tad-29 ta’ April 2008 dwar l-organizzazzjoni komuni tas-suq tal-inbid, li jemenda r-Regolamenti (KE) Nru 1493/1999, (KE) Nru 1782/2003, (KE) Nru 1290/2005, (KE) Nru 3/2008 u li jirrevoka r-Regolamenti (KEE) Nru 2392/86 u (KE) Nru 1493/1999 (1), u b’mod partikulari l-Artikolu 102(4) tiegħu,
Billi:
(1)
L-applikazzjonijiet eliġibbli li l-Istati Membri għarrfu lill-Kummissjoni sal-15 ta’ Ottubru 2008 skont l-Artikolu 102(2) tar-Regolament (KE) Nru 479/2008 jaqbżu l-baġit massimu ta’ kull sena tal-iskema tal-qlugħ tad-dwieli għas-sena tal-inbid 2008/2009, jiġifieri EUR 464 miljun, kif stipulat fl-Anness VIII għal dak ir-Regolament. Għalhekk, għandu jkun iffissat persentaġġ uniku għall-aċċettazzjoni tal-ammonti mgħarrfa fir-realtà.
(2)
Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTA DAN IR-REGOLAMENT:
Artikolu 1
Applikazzjonijiet għall-qlugħ tad-dwieli li l-Kummissjoni tkun innotifikata dwarhom fl-ambitu tal-Artikolu 102(2) tar-Regolament (KE) Nru 479/2008 se jkunu aċċettati għal 45.9% tal-ammonti koperti. Il-limiti tal-baġit għall-Istati Membri konċernati huma stipulati fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 12 ta’ Novembru 2008.